Source: https://www.zakonypreludi.sk/zz/2010-251
Timestamp: 2019-09-15 06:10:14+00:00

Document:
251/2010 Z. z. Vyhláška o vyhodnocovaní výdavkov na povodňové zabezpečovacie a záchranné práce | Aktuálne znenie
Vyhláška č. 251/2010 Z. z.Vyhláška Ministerstva životného prostredia Slovenskej republiky, ktorou sa ustanovujú podrobnosti o vyhodnocovaní výdavkov na povodňové zabezpečovacie práce, povodňové záchranné práce a povodňových škôd
Platnosť od 05.06.2010 do14.06.2014
Účinnosť od 15.06.2010 do14.06.2014
Zrušený 159/2014 Z. z.
Výdavky na povodňové záchranné práce (§ 4 - § 8)
Aktuálne znenie 15.06.2010 - 14.06.2014
a) správcu vodohospodársky významných vodných tokov, správcu drobného vodného toku,1) záchrannej zložky integrovaného záchranného systému a Policajného zboru,
c) orgánu ochrany pred povodňami, povodňovej komisie, krízového štábu, obvodného úradu v sídle kraja, obvodného úradu a obce,
d) predpovednej povodňovej služby a štátnej hydrologickej služby počas povodne,2)
1. obce, orgánu ochrany pred povodňami, obvodného úradu alebo obvodného úradu v sídle kraja podľa § 41 ods. 2 písm. a) zákona,
(2) Krajský úrad životného prostredia a obvodný úrad životného prostredia zahŕňa do vlastných výdavkov vynaložených na plnenie úloh počas II. stupňa povodňovej aktivity, III. stupňa povodňovej aktivity a mimoriadnej situácie aj výdavky vynaložené na zabezpečenie činnosti krajskej povodňovej komisie alebo obvodnej povodňovej komisie, verifikačnej komisie a prizvaných expertov, spojenej s overovaním správnosti vyhodnotenia povodňových škôd podľa § 19 ods. 7 zákona.
(3) Príkaz na vykonanie opatrenia na ochranu pred povodňami podľa odseku 1 písm. f) eviduje ten, kto príkaz vydal.
(4) Podkladom na vyhodnotenie výdavkov na povodňové zabezpečovacie práce a výdavkov na povodňové záchranné práce sú prvotné účtovné doklady. Vyhodnotenie výdavkov na povodňové zabezpečovacie práce a výdavkov na povodňové záchranné práce sa spracúva podľa osobitných predpisov.3)
(1) Prehľad výdavkov vynaložených na povodňové zabezpečovacie práce a výdavkov na povodňové záchranné práce vypracuje podľa tabuľky 1a prílohy
a) správca drobného vodného toku a predkladá ho obvodnému úradu životného prostredia a správcovi vodohospodársky významných vodných tokov,
b) Slovenský hydrometeorologický ústav (ďalej len „ústav“) a predkladá ho ministerstvu,
c) právnická osoba, fyzická osoba – podnikateľ a fyzická osoba, ktorá vykonávala povodňové zabezpečovacie práce alebo povodňové záchranné práce na príkaz podľa § 31 písm. d), § 35 písm. d) alebo § 41 ods. 2 písm. a) zákona, a predkladá ho tomu, kto príkaz vydal,
d) vyšší územný celok a predkladá ho krajskému úradu životného prostredia.
(2) Podľa tabuľky 2a prílohy vyhodnocuje a predkladá ministerstvu vynaložené výdavky na
a) povodňové záchranné práce vykonané ozbrojenými silami Slovenskej republiky Ministerstvo obrany Slovenskej republiky,
b) činnosť Úradu verejného zdravotníctva Slovenskej republiky a regionálnych úradov verejného zdravotníctva súvisiacu so záplavami spôsobenými povodňou Ministerstvo zdravotníctva Slovenskej republiky.
(3) Vlastné výdavky krajského úradu životného prostredia, obvodného úradu životného prostredia, obvodného úradu v sídle kraja a obvodného úradu vynaložené počas II. stupňa povodňovej aktivity, III. stupňa povodňovej aktivity a mimoriadnej situácie na plnenie úloh spojených s riešením povodňovej situácie, výdavkov na zabezpečenie činnosti povodňovej komisie, krízového štábu a na činnosť spojenú s overovaním správnosti vyhodnotenia povodňových škôd sa sumarizujú a uvádzajú ako samostatná položka v tabuľke 2b prílohy.
(1) Obvodný úrad životného prostredia overuje výdavky vynaložené na povodňové zabezpečovacie práce vykonané
a) správcami drobných vodných tokov v spolupráci so správcom vodohospodársky významných vodných tokov,
b) právnickými osobami a fyzickými osobami – podnikateľmi, ktorí vykonávali povodňové zabezpečovacie práce na príkaz orgánu ochrany pred povodňami podľa § 41 ods. 2 písm. a) zákona.
(2) Výdavky vynaložené na povodňové zabezpečovacie práce právnických osôb a fyzických osôb – podnikateľov, ktorí vykonávali povodňové zabezpečovacie práce na príkaz obce, overuje obec a podľa tabuľky 1b prílohy ich predkladá obvodnému úradu životného prostredia.
(3) Správca vodohospodársky významných vodných tokov podľa tabuľky 1b prílohy vypracuje a predkladá ministerstvu
a) prehľad vlastných výdavkov vynaložených na povodňové zabezpečovacie práce a
b) prehľad výdavkov vynaložených na povodňové zabezpečovacie práce správcov drobných vodných tokov, ktoré boli overené v spolupráci s obvodným úradom životného prostredia podľa odseku 1 písm. a).
(4) Overené výdavky na povodňové zabezpečovacie práce subjektov podľa odseku 1 písm. b) sumarizuje obvodný úrad životného prostredia podľa tabuľky 2b prílohy a predkladá ich krajskému úradu životného prostredia. Obvodný úrad životného prostredia do tabuľky 2b prílohy doplní k overeným údajom súčet výdavkov podľa § 2 ods. 3 a v prvom stĺpci príslušného riadka tabuľky uvedie svoj názov a sídlo.
(5) Vyšší územný celok overené výdavky vynaložené na vykonávanie hliadkovej služby a opatrení na ochranu ciest, ich súčastí a príslušenstva vo svojej správe predkladá krajskému úradu životného prostredia.
(6) Výdavky na povodňové zabezpečovacie práce predložené obvodnými úradmi životného prostredia a vyšším územným celkom sumarizuje krajský úrad životného prostredia podľa tabuľky 2b prílohy. Krajský úrad životného prostredia k overeným údajom, ktoré predložili obvodné úrady životného prostredia a vyšší územný celok, doplní do tabuľky 2b prílohy súčet výdavkov podľa § 2 ods. 3 a v prvom stĺpci príslušného riadka tabuľky uvedie svoj názov a sídlo.
(7) Výdavky na povodňové zabezpečovacie práce Hasičského a záchranného zboru, ostatných záchranných zložiek integrovaného záchranného systému a Policajného zboru vykonané podľa § 17 zákona ministerstvo vnútra
a) sumarizuje podľa tabuľky 2b prílohy a predkladá ich ministerstvu, keď počas povodne neboli vykonávané povodňové záchranné práce,
b) pripočíta k výdavkom príslušných zložiek integrovaného záchranného systému a Policajného zboru vynaloženým na povodňové záchranné práce podľa § 5.
(1) Výdavky na povodňové záchranné práce právnických osôb a fyzických osôb – podnikateľov, ktorí vykonávali povodňové záchranné práce
b) na príkaz Hasičského a záchranného zboru podľa § 31 písm. d) a § 35 písm. d) zákona, obvodného úradu alebo obvodného úradu v sídle kraja podľa § 41 ods. 2 písm. a) zákona, overuje obvodný úrad.
(2) Overené výdavky na povodňové záchranné práce podľa odseku 1 písm. a) sumarizuje obec podľa tabuľky 1b prílohy. K overeným výdavkom právnických osôb a fyzických osôb – podnikateľov obec doplní vlastné výdavky vynaložené na vykonávanie povodňových záchranných prác a výdavky na činnosť obecnej povodňovej komisie alebo krízového štábu obce a predkladá ich obvodnému úradu.
(3) Výdavky na povodňové záchranné práce právnických osôb, fyzických osôb – podnikateľov a obcí overí obvodný úrad, ktorý doplní súčet výdavkov podľa § 2 ods. 3 a sumarizáciu podľa tabuľky 2b prílohy predkladá obvodnému úradu životného prostredia a obvodnému úradu v sídle kraja; v stĺpci „Názov subjektu“ sa uvedú názvy obcí a v riadku pri výdavkoch obvodného úradu a krízového štábu sídlo obvodného úradu.
(4) Výdavky na povodňové záchranné práce v obvodoch kraja predložené obvodnými úradmi sumarizuje obvodný úrad v sídle kraja podľa tabuľky 2b prílohy, ktorý doplní súčet výdavkov podľa § 2 ods. 3 a sumarizáciu predkladá krajskému úradu životného prostredia; v stĺpci „Názov subjektu“ sa uvedú názvy obvodov a v riadku pri výdavkoch obvodného úradu v sídle kraja a krízového štábu sídlo obvodného úradu v sídle kraja.
(5) Výdavky na povodňové záchranné práce predložené
a) obvodným úradom podľa odseku 3 priloží obvodný úrad životného prostredia k súhrnnej správe o priebehu povodní, ich následkoch a vykonaných opatreniach,
b) obvodným úradom v sídle kraja podľa odseku 4 priloží krajský úrad životného prostredia k súhrnnej správe o priebehu povodní, ich následkoch a vykonaných opatreniach.
(2) Overené výdavky na povodňové záchranné práce podľa odseku 1 sumarizuje ministerstvo vnútra podľa tabuľky 2b prílohy a predkladá ministerstvu; v stĺpci „Názov subjektu“ sa uvedú názvy jednotlivých základných záchranných zložiek integrovaného záchranného systému a „Policajný zbor“.
(1) Vyhodnotené výdavky na povodňové zabezpečovacie práce a výdavky na povodňové záchranné práce predkladá príslušným orgánom podľa § 2 až 5 od času odvolania II. stupňa povodňovej aktivity
a) do 10 pracovných dní právnická osoba alebo fyzická osoba – podnikateľ, ktorý vykonával povodňové zabezpečovacie práce alebo povodňové záchranné práce na príkaz podľa § 31 písm. d), § 35 písm. d) a § 41 ods. 2 písm. a) zákona,
b) do 15 pracovných dní obec,
c) do 20 pracovných dní správca drobného vodného toku a obvodný úrad,
d) do 25 pracovných dní obvodný úrad životného prostredia, obvodný úrad v sídle kraja a vyšší územný celok,
e) do 30 pracovných dní správca vodohospodársky významných vodných tokov, ústav, krajský úrad životného prostredia, ministerstvo vnútra, Ministerstvo obrany Slovenskej republiky a Ministerstvo zdravotníctva Slovenskej republiky.
(2) Ak do termínu vyhodnotenia výdavkov na povodňové zabezpečovacie práce a výdavkov na povodňové záchranné práce neboli prvotné účtovné doklady úplné, môže subjekt uvedený v odseku 1 písm. a) a c) urobiť opravu vyhodnotenia podľa tabuľky 1a prílohy do termínu určeného vecne príslušným orgánom. Subjekty, ktoré vyhotovili tabuľku 2b prílohy, vykonajú zmenu a priložia opravenú tabuľku najneskôr nasledujúci pracovný deň po doručení opravy.
(1) Žiadosti o peňažné náhrady za obmedzenie vlastníckeho práva alebo užívacieho práva, splnenú osobnú pomoc, škodu na majetku v priamej súvislosti s vykonávaním povodňových zabezpečovacích prác a povodňových záchranných prác a poskytnutý vecný prostriedok počas povodňovej situácie podľa § 44 zákona (ďalej len „peňažná náhrada“) eviduje obec, obvodný úrad životného prostredia a obvodný úrad podľa tabuliek 3a až 3d prílohy.
(2) Podané žiadosti o peňažné náhrady, žiadosti o peňažné náhrady, o ktorých sa nerozhodlo, a peňažné náhrady určené právoplatnými rozhodnutiami uvádza podľa tabuľky 4 prílohy
a) obec a priloží ich k súhrnnej správe o priebehu povodní, ich následkoch a vykonaných opatreniach podľa § 19 ods. 10 písm. b) zákona,
b) obvodný úrad a priloží ich k vyhodnoteniu povodňových záchranných prác podľa § 19 ods. 8 písm. a) zákona,
c) obvodný úrad životného prostredia a priloží ich k súhrnnej správe o priebehu povodní, ich následkoch a vykonaných opatreniach podľa § 19 ods. 10 písm. c) zákona.
(3) Prehľad podaných žiadostí o peňažné náhrady, žiadostí o peňažné náhrady, o ktorých sa nerozhodlo, a peňažné náhrady určené právoplatnými rozhodnutiami podľa odseku 2, predložené obvodnými úradmi životného prostredia, sumarizuje krajský úrad životného prostredia podľa tabuľky 4 prílohy a priloží ich k súhrnnej správe o priebehu povodní, ich následkoch a vykonaných opatreniach podľa § 19 ods. 10 písm. d) zákona.
(4) Peňažné náhrady, o ktorých sa rozhodlo po uplynutí termínov podľa § 6 ods. 1, predkladá podľa tabuľky 4 prílohy po nadobudnutí právoplatnosti rozhodnutia
a) obec a obvodný úrad obvodnému úradu životného prostredia,
b) obvodný úrad životného prostredia krajskému úradu životného prostredia.
(5) Krajský úrad životného prostredia predkladá uplatnené peňažné náhrady a peňažné náhrady podľa odseku 4 ministerstvu podľa tabuľky 4 prílohy.
(2) Povodňovou škodou na vodnom toku sú výdavky, ktoré treba vynaložiť na obnovenie podmienok na plynulé prúdenie vody v koryte vodného toku, odstránenie zátarasy, nánosu, vrátenie vodného toku do jeho pôvodného koryta, opravu opevnenia brehu alebo dna koryta, stupňa alebo priečneho prahu v koryte, priečnej stavby alebo pozdĺžnej stavby slúžiacej na koncentráciu vodného prúdu, ochrannej hrádze, protipovodňovej línie, alebo výdavky na sanáciu výmoľa na brehu alebo na dne koryta.
c) pozemku uvedie druh pozemku,4) spôsob poškodenia pozemku a výmeru poškodenej časti pozemku.
(5) Písomné oznámenia o vzniku a odhadnutej výške povodňovej škody eviduje obec podľa tabuľky 5 prílohy.
(6) Odhad povodňových škôd na vodnom toku alebo na vodnej stavbe na vodnom toku vypracuje správca vodohospodársky významných vodných tokov a správca drobného vodného toku podľa tabuľky 6 prílohy, ktorú správca vodohospodársky významných vodných tokov a správca drobného vodného toku predkladá ministerstvu. Ak o výskyte povodne rozhodoval orgán ochrany pred povodňami, odhad povodňových škôd na vodnom toku alebo na vodnej stavbe na vodnom toku predkladá správca vodohospodársky významných vodných tokov a správca drobného vodného toku do 10 pracovných dní odo dňa nadobudnutia právoplatnosti rozhodnutia.
(7) Správca vodnej stavby na vodnom toku, ktorý nie je správcom vodohospodársky významných vodných tokov alebo správcom drobného vodného toku, oznámi vznik a odhadnutú výšku povodňovej škody obci, v ktorej katastrálnom území povodňová škoda vznikla podľa odseku 4.
(8) Prehľad povodňových škôd na majetku podľa oznámení o vzniku a odhadnutej výške povodňovej škody podľa odseku 4 obec vypracuje podľa tabuľky 7 prílohy a do 10 pracovných dní od času odvolania II. stupňa povodňovej aktivity predloží obvodnému úradu životného prostredia alebo krajskému úradu životného prostredia na overenie správnosti vyhodnotenia povodňových škôd.
(9) Odhad povodňových škôd sa spresňuje povodňovou prehliadkou podľa § 13 ods. 1 písm. b) zákona, ktorá sa vykonáva v spolupráci s verifikačnou komisiou ustanovenou podľa § 19 ods. 7 zákona.
(10) Na overenie správnosti zaradenia stavby do zoznamu majetku, na ktorom vznikla povodňová škoda, verifikačná komisia používa prílohu záznamu z povodňovej prehliadky a písomné oznámenie o vzniku a výške povodňovej škody podľa odseku 4, ktoré poškodený predložil obci.
(11) Vyhodnotenie povodňových škôd na majetku podľa tabuľky 8 prílohy vypracujú
a) ministerstvá a ostatné ústredné orgány štátnej správy a priložia k správe o následkoch spôsobených povodňami,
b) vyšší územný celok a priloží k súhrnnej správe o priebehu a následkoch povodní.
(12) Vyhodnotenie povodňových škôd na majetku vypracuje obvodný úrad životného prostredia a krajský úrad životného prostredia podľa tabuľky 9 prílohy a priloží k súhrnnej správe o priebehu povodní, ich následkoch a vykonaných opatreniach.
1) § 48 ods. 2 písm. b) zákona č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon).
2) § 4 ods. 2 písm. c) zákona č. 201/2009 Z. z. o štátnej hydrologickej službe a štátnej meteorologickej službe.
3) Napríklad zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákon č. 431/2002 Z. z. o účtovníctve v znení neskorších predpisov.

References: § 8
 § 41
 § 19
 § 31
 § 35
 § 41
 § 41
 § 2
 § 2
 § 17
 § 5
 § 31
 § 35
 § 41
 § 2
 § 2
 § 2
 § 31
 § 35
 § 41
 § 44
 § 19
 § 19
 § 19
 § 19
 § 6
 § 13
 § 19
 § 48
 § 4